২০২৩ আফগানিস্তান পুরুষ ক্রিকেট দলের বাংলাদেশ সফর
আফগানিস্তান পুরুষ ক্রিকেট দল ২০২৩ সালের জুন ও জুলাই মাসে একটি টেস্ট, তিনটি একদিনের আন্তর্জাতিক (ওডিআই) ও দুটি টোয়েন্টি২০ আন্তর্জাতিক (টি২০আই) ম্যাচ খেলার জন্য বাংলাদেশ সফর করে। ২০২৩ সালের মে মাসে সিরিজের সূচি নিশ্চিত করা হয়। প্রাথমিকভাবে সিরিজে দুটি টেস্ট, তিনটি একদিনের আন্তর্জাতিক ও তিনটি টোয়েন্টি২০ আন্তর্জাতিক ম্যাচ অনুষ্ঠিত হওয়ার কথা ছিল। পরবর্তীতে সিরিজের সূচি থেকে একটি টেস্ট ও একটি টি২০আই ম্যাচ বাদ দেয়া হয়। একমাত্র টেস্ট ম্যাচে বাংলাদেশ জয়লাভ করে। ওডিআই সিরিজে আফগানিস্তান ২–১ ব্যবধানে জয়ী হয়। টি২০আই সিরিজে বাংলাদেশ ২–০ ব্যবধানে জয়লাভ করে।